2011-es Junior Eurovíziós Dalfesztivál
A 2011-es Junior Eurovíziós Dalfesztivál volt a kilencedik Junior Eurovíziós Dalfesztivál, amit Örményország fővárosában, Jerevánban rendeztek, ahol a grúz Candy együttes nyert 108 ponttal, a "Candy Music" című dalukkal. A versenyre 2011. december 3-án került sor. Az Eurovíziós Dalfesztivállal ellenben itt nem az előző évi győztes rendez, hanem pályázni kell a rendezés jogára. Ebben az évben fordult elő először, hogy az előző évi győztes rendezhetett. A 2010-es megmérettetés az örmény Vladimir Arzumanjan győzelmével zárult, aki a "Mama" című dalt adta elő Minszkben.